*APSTIPRINĀTS:*

*ar iepirkuma komisijas 2020.gada 4.novembra*

*sēdes protokolu Nr.20*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.49**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Vai pirms peronu būves visu staciju robežās ir plānoti dzelzceļa izlāgošanas, pablīvēšanas un iztaisnošanas darbi? Vai šie darbi jāparedz pretendentam, vai to veiks pasūtītājs saviem spēkiem? | Skat. Skaidrojuma Nr.15 8.punktu. |
| **2.** | Stacijās Bolderāja-Slokas un Tukums-II informācija par pārmiju pārvedu pārvietošanu atrodas SCB daļā un vispār nav sliežu ceļa daļas. Kāds ir pasūtītāja nolūks šādi ierakstot un kā to interpretēt? Vai attiecīgo staciju projektos ir nepieciešama sliežu ceļu daļa? | Skaidrojam, ka iepirkuma 1.-5.daļu II sējumā *Kopējās prasības būvniecībai visās stacijās* iekļautās prasības ir attiecināmas uz visām stacijām, ņemot vērā specialās prasības katrai stacijai katras daļas III sējumā. |

|  |  |  |
| --- | --- | --- |
| **3.** | Vai stacijā Tukums-II drīkstēs projektēt pārbīdīt peronu Ventspils virzienā (pie pārmijas Nr. 30) un izvietot tā, lai pārmijas pārvedas Nr. 17 un 30 nevajadzētu pārvietot? | Skaidrojam, ka stacijā Tukums II platformu pārvietot Ventspils virzienā pie pārmijas Nr.30 nedrīkst un platformas novietojums ir jāprojektē atbilstoši stacijas pārbūves shēmai. Līdz ar to precizējam, ka ir jāveic tikai pārmijas Nr.17 pārvedas elktropiedziņas pārvietošana. |

|  |  |  |
| --- | --- | --- |
| **4.** | Vai stacijā Bolderāja–Slokas plānots pārvietot pārmiju pārvedas Nr.1 un 5 aiz projektētā perona robežām? Ja ir, vai tas jāparedz pretendentam, vai to paveiks pasūtītājs saviem spēkiem. | Skaidrojam, ka pārmiju pārvedu pārvietošana nav nepieciešama, bet pārmiju Nr.1 un Nr.5 pārmiju elektropiedziņu jāpārvieto starp sliežu ceļiem.  |
| **5.** | Stacijas Bolderāja–Slokas shēmā nav saprotams, kas uzzīmēts ar divām melnām līnijām dzelzceļa robežās? Kas ir uzzīmēts? | Skaidrojam, ka tumši zaļā līnija, kas ietver pārbūves objektu, norāda valsts publiskās lietošanas dzelzceļa infrastruktūras zemes nodalījuma joslas robežas, kā norādīts apzīmējumā zem shēmas. |
| **6.** | Vai stacijā Bolderāja-Silikātu ir plānoti Rīgas Brīvostas pārvaldes dzelzceļa izlāgošanas, pablīvēšanas un iztaisnošanas darbi projektējamo peronu robežās? Ja ir, vai tie jāparedz pretendentam, vai tos paveiks pasūtītājs saviem spēkiem, vai brīvostas pārvalde? | Skaidrojam, ka Rīgas Brīvostas pārvaldes īpašumā esošo ceļu izlāgošanas darbi nav jāveic.  |